armvectores/hy_wikipedia_2023 huggingface dataset:
(436) Պատրիցիա

(436) Պատրիցիա (անգլ.՝ Patricia), աստերոիդ աստերոիդների գոտու արտաքին մասում։ Հայտնաբերվել է 1898 թվականի սեպտեմբերի 13-ին Մաքս Վոլֆի և Առնոլդ Շվասմանի կողմից Հայդելբերգում։
Միջին հեռավորությունը Արեգակից կազմում է 3,20171 ա. մ., առավելագույնը մոտենում է 2,9982 ա. մ. հեռավորության վրա և հեռանում 3,4052 ա. մ., իսկ Երկրի ուղեծրին Պատրիցիա աստերոիդը նվազագույնը մոտենում է 2,0169 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2092,53 երկրային օրվա ընթացքում, իր ուղեծրով շարժվելով միջինում 0,172041 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(436) Պատրիցիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մուստանգը (ֆիլմ, 2019)

«Մուստանգը» (անգլ.՝ The Mustang), ֆրանս-բելգիական համատեղ արտադրության ֆիլմ, որ նկարահանել է ռեժիսոր Լոր դե Քլերմոն Տոնները 2019 թվականին։ Վերջինս Մոնա Լերխեի և Բրոք Նորման Բրոքի հետ միասին հեղինակել է ֆիլմի սցենարը։ Գլխավոր դերերում հանդես են եկել Մաթիաս Շոնարտսը, Ջեյսոն Միտչելը, Գիդեոն Ադլոնը, Քոննի Բրիտոնը և Բրյուս Դերնը։


== Սյուժե ==
Ֆիլմի գլխավոր հերոսը հանցագործ Ռոման Քոլմանն է, որն իր պատիժն է կրում Նևադա նահանգի բանտում։ Նա դարձել է մուստանգների վարժեցմանն ուղղված վերականգնողական ծրագրի մասնակի։ Սկզբում նրան դուր չի գալիս այդ փորձը, բայց կարճ ժամանակ անց նա փոխում է իր կարծիքը, երբ տեսնում է բոլոր մուստանգների մեջ ամենադժվար սանձահարվողին։ Ռոմանն սկսում է վարժեցնել այդ մուստանգին և իր համար անսպասելիորեն հասնակում է, որ կապվել է այդ ձիու հետ։


== Դերերում ==


== Թողարկում ==
Ֆիլմի պրեմիերան կայացել է 2019 թվականի հունվարի 31-ին «Սանդենս» կինոփառատոնում։ Միացյալ Նահանգների տարածքում ֆիլմը սահմանափակ վարձույթի է հանվել 2019 թվականի մարտի 15-ին։ Ֆրանսիայում և Մեծ Բրիտանիայում ֆիլմը վարձույթի է հանվել համապատասխանաբար հունիսի 19-ին և օգոստոսի 30-ին։


== Քննադատություն ==
Rotten Tomatoes կայքում ֆիլմն ունի 94 % վարկանիշ 122 արձագանքների հիման վրա, որոնց միջին միավորը կազմում է 7,47/10։ Կայքում նշվում է. «Մուստանգը գտնում է նոր հեռանկարներ քավության մասին ծանոթ պատմության մեջ, որը փայլուն կերպով կյանքի է կոչվել Բրյուս Դերնի ու Մաթիաս Շոնարտսի հզոր ելույթներով»։ Metacritic ֆիլմն ունի 100 հնարավորից 77 միջին միավոր 36 գրախոսականների հիման վրա, ինչը համապատասխանում է «ընդհանուր առմամբ բարենպաստ արձագանքներ» կարգավիճակին։


== Մրցանակներ և անվանակարգեր ==


== Ծանոթագրություններ ==
Ստարոտիմկինո

Ստարոտիմկինո (ռուս.՝ Старотимкино, բաշկիրերեն՝ Иҫке Тимкә), գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Բնակչությունը 2009 թվականին գրանցված տվյալներով կազմում էր 550 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուսաննա Չախոյան

Սուսաննա Վալերիի Չախոյան (մայիսի 14, 1974(1974-05-14), Բելայա Ցերկով, Կիևի մարզ, Ուկրաինական ԽՍՀ, ԽՍՀՄ), հայազգի երգչուհի (քնարակոլորատուրային սոպրանո)։ Ուկրաինայի վաստակավոր արտիստ (2009)։


== Կենսագրություն ==
Սուսաննա Չախոյանը ծնվել է 1974 թվականի մայիսի 14-ին Ուկրաինայի Բելայա Ցերկով քաղաքում։ Սովորել է Բելայա Ցերկովի Պ. Ստոլյարսկու անվան երաժշտական դպրոցում։ 1997 թվականին ավարտել է Օդեսայի կոնսերվատորիայի դաշնամուրի բաժինը (Լ. Գինզբուրգի դասարան), 2000 թվականին՝ Կիևի կոնսերվատորիայի երգեցողության բաժինը (2000, Ե. Միրոշնիչենկոյի դասարան)։ Կատարելագործվել է Ֆրանսիայում (դաշնամուր) և Գերմանիայում (երգեցողություն)։
1999 թվականին դարձել է Ուկրաինայի ազգային օպերային թատրոնի մեներգչուհի. դերերգերից են՝ Ջիլդա, Վիոլետտա (Ջ. Վերդիի «Ռիգոլետտո», «Տիավիատա»), Լյուչիա (Գ. Դոնիցետտիի «Լյուչիա դի Լամերմուր»), Ջուլիետ (Շ. Գունոյի «Ռոմեո և Ջուլիետ»), Մյուզետտա (Ջ. Պուչչինիի «Բոհեմ») և այլն։
Ուկրաինայի ազգային սիմֆոնիկ նվագախմբի և «Դումկա» երգչախմբի հետ համերգներով ելույթներ է ունեցել Իտալիայում, շրջագայել նաև Ֆրանսիայում, Հոլանդիայում, Ավստրիայում և այլուր։ Հանդես է գալիս նաև ուկրաինական ժողովրդական գործիքների անսամբլի հետ. երգացանկում՝ ուկրաինական, հայկական («Ծիծեռնակ» և այլն) ժողովրդական երգեր։


== Ընտանիք ==
Ամուսնացած է ավստրիացի գործարար Ալֆրեդ Պրաուստի հետ։ Ունեն մեկ որդի՝ Դանիելը։


== Մրցանակներ ==
2000 – Մեներգիչների 5-րդ միջազգային մրցույթի 2-րդ մրցանակ (Բուդապեշտ),
2004 – «Բելվեդեր» միջազգային մրցույթի դափնեկիր (Ավստրիա),
2008 – «Չիտտա դի Ալկամո» միջազգային մրցույթի հատուկ մրցանակ և Վերդիի ստեղծագործությունների լավագույն կատարման համար երկրորդ մրցանակ (Իտալիա),
2002 – Հայաստանի մշակույթի նախարարության ոսկե մեդալ։


== Ծանոթագրություններ ==


== Արտաքին հղումներ ==
Սուսաննա Չախոյանի պաշտոնական կայքը
Մ․ Կրապիվնիցկի, «Սոլովեյկո» – Սուսաննա Չախոյան (սոպրանո), Անաստասիա Տիտովիչ (դաշնամուր)
Սուկուլ-Միխայլովկա

Սուկուլ-Միխայլովկա (ռուս.՝ Суккул-Михайловка, բաշկիրերեն՝ Һыуыккул-Михайловка), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 324 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դուպլինկի

Դուպլինկի (ուկրաիներեն՝ Дуплинки), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։ Հիմնադրվել է 1350 թվականին։
2001 թվականի տվյալներով Դուպլինկի գյուղում բնակվում էր 323 մարդ։ Բնակավայրը զբաղեցնում է 1342 կմ² տարածք։ Բնակչության խտությունը կազմում էր 240,69 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հիդրարգիլիտ

Հիդրարգիլիտ (գիբսիտ, ջիբսիտ), միներալ, քիմիական կազմը՝ Al[OH]3։ Խառնուրդների ձևով առկա են Fe3+ և Ga3+, որոնք կառուցվածքի մեջ տեղակալում են Al13+-ին։ Բյուրեղագիտական համակարգը, մոնոկլինային է։
Հիդրարգիլիտն առաջացնում է մանր, նրբաթերթ, սովորաբար անգույն, սադափի փայլով բյուրեղիկներ, փոշենման զանգվածներ և կեղևիկներ։ Կարծրությունը՝ 2, 5—3, խտությունը՝ 2400 կգ/մ3։ Հիդրարգիլիտ հիմնականում առաջանում է կավահողով հարուստ ապարների հողմահարման դեպքում։ Հիդրարգիլիտային բոքսիտները ալյումինիումի լավագույն հանքանյութն են։


== Ծանոթագրություններ ==
Պաս Վեգա

Պաս Վեգան (իսպ.՝ Paz Vega, ծնված Պաս Կամպոս Տրիգո (իսպ.՝ Paz Campos Trigo, հունվարի 2, 1976(1976-01-02), Սևիլյա, Իսպանիա), իսպանացի դերասանուհի։ Վեգան խաղացել է Մեծ Եղեռնի մասին պատմող Արտույտների ագարակը ֆիլմում, մարմնավորելով Նունիկի դերը։ 2002 թ-ին դերասանուհին ամուսնացել է վենեսուելացի Օրսոն Սալասարի հետ և նրանից ունի երեք երեխա՝ Օրսոն կրտսերը, Ավուն և Լենոնը։


== Ծանոթագրություններ ==


== Արտաքին հղումներ ==
Պաս Վեգայի պաշտոնական կայք էջը (անգլ.) (իսպ.)
Պաս Վեգայի հարցազրույցը «Fotogramas» ամսագրին (2005 թ.)
Նովոսյոլկի (գյուղ, Վադսկի շրջան)

Անվան այլ կիրառումների համար տե՛ս՝ ՆովոսյոլկիՆովոսյոլկի (ռուս.՝ Новосёлки), գյուղ Ռուսաստանի Նիժնի Նովգորոդի մարզի Վադսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆիլիցզե

Ֆիլիցզե (գերմ.՝ Vielitzsee), կոմունա Գերմանիայի Բրանդենբուրգ հողատարածքում։
Գտնվում է Արևելյան Պրիգնից Ռուպպին շրջանում։ Ենթարկվում է Լինդով կառավարությանը։ Բնակչությունը կազմում է 546 մարդ (ըստ 2010 թվականի դեկտեմբերի 31-ի): Տարածքը կազմում է 22,82 կմ²։ Պաշտոնական կոդ՝ 12 0 68 437։


== Ծանոթագրություններ ==
Վերին Կատաս

Վերին Կատաս (ռուս.՝ Верхний Каттас), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նարդոս

Նարդոս լատ.՝ Lavandula, շրթնածաղիկների ընտանիքի խոտաբույսերի, կիսաթփերի և թփերի ցեղ։ 
Հայտնի է Նարդոսի ավելի քան 25 տեսակ՝ տարածված գլխավորապես միջերկրածովյան երկրներում, Հնդկաստանում և Պակիստանում։ Տերևները նշտարաձև են, խավոտ, ծաղիկները ունեն յուղային գեղձիկներ, երկնագույն են, կապույտ, մանուշակագույն, ծաղկաբույլնրում հավաքված։ Նարդոսի որոշ տեսակներ (Lavandula spica, Lavandula latifolia և այլն) արժեքավոր եթերայուղային բույսեր են և վաղուց ի վեր օգտագործվում են բժշկության և օծանելիքի արտադրության մեջ։ Նարդոսը մշակվում է բազմաթիվ երկրներում, այդ թվում նաև ԽՍՀՄ-ում (Մոլդավիա, Ղրիմ, Կովկաս, Միջին Ասիա)։ Եպնդեղի չոր ծաղիկները և տերևները օգտագործվում են որպես հակացեցային միջոց։ Նարդոսի բոլոր տեսակներն էլ մեղրատու են, մի քանիսն ունեն դեկորատիվ նշանակություն։
Բոդախևա

Բոդախևա (վրաց.՝ ბოდახევა), գյուղ Վրաստանում։ Գտնվում է Մցխեթ-Մթիանեթ մարզի Թիանեթի շրջանում։


== Դիրք ==
Գտնվում է ծովի մակարդակից 1360 մետր բարձրության վրա։ Շրջկենտրոն Թիանեթից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 11 մարդ։


== Ծանոթագրություններ ==
Մեծ ուսուցիչ Օնիդզուկա (ֆիլմ)

GTO(Great Teacher Onizuka)՝ հայտնի ճապոնական սերիալ, նկարահանված է Տորու Ֆուդզիվարա մանգայի շարժառիթով։ 1999 թվականի հունիսին սերիալին կից դուրս է եկել երկու ժամանոց լրացուցիչ սերիա։ Բացի ինչպես շարունակություն, լրացուցիչ սերիան դուրս է եկել գովազդի նպատակով հաջորդ օրվա անիմէ-սերիալի։ Ըստ սյուժեի լրացուցիչ սերիայում Օնիդզուկային ուղարկում են ուսուցանել աղջիկների դպրոցում։ 1999 թվականի դեկտեմբերին Ճապոնիայի կինոէկրանին դուրս եկավ լիամետրաժ ֆիլմը։ Ըստ սյուժեի Օնիդզուկան գալիս է Խոկաիդո։ Որպեսզի դաս տա մասնավոր դպրոցում։ Այստեղ նա հերթական անգամ օգնում է բարդ դեռահասներին հասկանալ իրենց կյանքը, և նույնպես փորձում է ազատվել կպչուն լրագրողից, որը ամենուրեք նրան հետևում է։


== Սյուժե ==
Օնիդզուկա Էիկիթի, նախկին «Օնիբակու» խմբի անդամ, երազում է դառնալ ուսուցիչ, սակայն չի տեսնում հնրարավորություններ իր համար, քանի որ ուսուցչի աշխատանքի համար պետք է հեղինակային կրթություն։  Անսպասելի իմանալով ընկերոջից, որ այսօր մի մասնավոր դպրոցում վերջին հարցազրույցի օրն է։  Հարցազրույցը ձախողելով նա միանգամից ներգրավվում է կոնֆլիկտ ղեկավարի հետ, երբ նա թեթևակի արձագանքում է դպրոցից երկու աշակերտներին։ Թվում էր թե՝ Օնիդզուկայի կարիերան ավարտվեց այդպես էլ չսկսված, բայց դպրոցի տնօրենի աջակցության շնորհիվ, ով նկատել էր նրա մեջ հոգեբանություն մեծագույն ուսուցչի, այնուհանդերձ նրան հաջողվում է գնալ ավագ դպրոց «Սեյրին» («Սուրբ անտառ») և նա դառնում է ավագ մանկավարժ ամենա պրոբլեմատիկ դասարանում։ Աշակերտները անհապաղ պատերազմ են հայտարարում նոր ուսուցչին, բայց Օնիդզուկայի անկեղծությունը և մեղմությունը քիչ-քիչ գրավում է աշակերտների հարգանքը, այդպես էլ նրանց ծնողների, էդպես էլ ուսուցիչների կոլեկտիվին։
Բոլոր փորձերը Օնիդզուկային դպրոցից հեռացնելու նրա մասնագիտական անիրազեկությունը վերջանում է անհաջողությամբ շնորհիվ փակման մեղմության և մանկավարժական տալանտը երիտասարդ ուսուցչի։ Նա փոխհատուցում է քամին իր գլխում անկեղծ ոգևորությամբ և հաստատակամությամբ։


== Դերերում ==
Տակասի Սորիմատի - Էյկիթի Օնիդզուկա
Նանակո Մացուսիմա - Ադզուսա Ֆույուցուկի
Յոսուկէ Կուբօդզուկա - Յոսիտո Կիկութսի
Այհմի Նակամուրա - Միյաբի Այիզավա
Կիրարի - Նանակո Միդզուկի
Խիրոյուկի Իկեութի - Կունուո Մուրաու
Յուտա Յամադզակի - Մասարու Բատանաբէ
Հիդենորի Տոկույամա - Կենդզի Յոդա
Միկի Կուրօդա - Տոմոկո Նոմուրա
Սյուն Օգուրի - Նոբորու Յոսիկավա
Նաոհիտո Ֆուդզիկի - Րյուդզի Սաեդզիմա
Մակիկո Էսումի - բուժքույր


== Հետաքրքիր փաստեր ==
Սորիմատին և Մացուսիման ծանոթացել են սերիալի նկարահանումների ժամանակ և երկար հարաբերություններից հետո 2001 թվականին ամուսնացան, իսկ մայիսի 2004 թվականին ծնվեց նրանց երեխան։
Ադզուսի սենյակի պատին կախված է հայտնի դերասան Յուտակա Տակենոուտիի պատկերը, որի հետ 1997 թվականին Տակասի Սօրիմատին նկարվել է գլխավոր կերպարներում՝ «Beach Boys» հեռուսատսերիալում։


== Աղբյուրներ ==
«GTO»(անգլ.) ֆիլմը Internet Movie Database կայքում
GTO(անգլ.) ֆիլմը Internet Movie Database կայքում
Պիյտսիյոկի

Պիյտսիյոկի (ռուս.՝ Пийтсиёки, ֆիններեն՝ Piitsijoki), գյուղ Ռուսաստանի Կարելիայի հանրապետության Սուոյարոսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կամբեճ

Կամբեճ կամ Իորի, Իորա (վրաց.՝ იორი, ադրբ.՝ Qabırlı), գետ Վրաստանում և Ադրբեջանում։ Սկիզբ է առնում Մեծ Կովկասի Գլխավոր կամ Ջրբաժան լեռնաշղթայի հարավային լանջերից, թափվում Մինգեչաուրի ջրամբարը (նախկինում աջից միախառնվում էր Ալազան գետին)։
Երկարությունը 320 կմ։ Կամբեճի ջրերի մի մասը ջրանցքով ուղղվում է դեպի Թբիլիսիից արևելք գտնվող ջրամբարը («Թբիլիսիի ծով») և դեպի Սամգորիի ոռոգիճ համակարգը։


== Ծանոթագրություններ ==


== Արտաքին հղումներ ==
Կամբեճը (Իորին) Խորհրդային մեծ հանրագիտարանում
Գլազ Յու

Գլազ Յու (ռուս.՝ Глазь-Ю), գետ Ռուսաստանում, հոսում է Կոմի Հանրապետությունով, Արխանգելսկի մարզով։ Գետի գետաբերանը գտնվում է 30 կմ հեռու Վեսլյանա գետի ձախ ափից։ Գետի երկարությունը կազմում է 14 կմ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո-Պեչորսկի ավազանային շրջանին, ջրատնտեսական նշանակությունը գետի-Սիկտիվար քաղաքի Վիչեգդա գետից մինչև գետաբերանը, գետային ենթազոնան գետի-Վիչեգդա։ Գետային ավազանը գետի-Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության համաձայն
Ջրային օբյեկտի, պետական ջրային գրանցման կոդը-03020200212103000022262
Հիդրոլոգիական ուսումնասիրությունների կոդը -103002226
Ավազանի կոդը-03.02.02.002
Հիդրոլոգիական ուսումնասիրությունների հատորի համարը՝03
Թողարկումն ըստ հիդրոլոգիական ուսումնասիրությունների՝ 0


== Ծանոթագրություններ ==
(6517) Բազզի

(6517) Բազզի (անգլ.՝ Buzzi), աստերոիդ աստերոիդների գոտի ներքին մասում։ Հայտնաբերվել է 1990 թվականի հունվարի 21-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 1,926082 ա. մ., առավելագույնը մոտենում է 1,8339 ա. մ. հեռավորության վրա և հեռանում 2,0182 ա. մ.։ Արեգակի շուրջ մեկ ամբողջական պտույտ է կատարում 976,36 երկրային օրվա ընթացքում, իր ուղեծրով շարժվելով միջինում 0,368716 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,41° անկյուն։
Բազզի աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6517) Բազզի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Jazz-Iz-Christ

Jazz-Iz-Christ, Սերժ Թանկյանի հինգերորդ սոլո-ալբոմն է, թողարկվել է 2013 թ. հուլիսի 23-ին։ Նախապես ալբոմը պետք է լիներ գոթիկ-ռոք ոճով, սակայն, հետագայում, որոշվեց հիմնական ուղղություն ընտրել ջազը։
Ալբոմը բաղկացած է 15 երգերից, որոնցից 10-ը՝ առանց վոկալի։ "Գարունա" երգի հիմքում Կոմիտասի համանուն ստեղծագործությունն է։ Սկավառակի բոլոր կատարումները ստեղծվել են հայտնի ջազ-երաժիշտների հետ, ինչպիսիք են՝ դաշնակահար՝ Տիգրան Համասյան, ֆլեյտահար՝ Վալերի Տոլստով , շեփորահար՝ Թոմ Դափրի և ուրիշներ։


== Երգացանկ ==


== Ծանոթագրություններ ==
Լիբենվալդե

Լիբենվալդե (գերմ.՝ Liebenwalde), կոմունա Գերմանիայում, Բրանդենբուրգի հողատարածքում։
Գտնվում է Վերին Հաֆել շրջանի կազմում։ Ենթարկվում է Գրանզե ունդ Գեմայնդենի կառավարությանը։ Բնակչությունը կազմում է 4334 մարդ (ըստ 2010 թվականի դեկտեմբերի 31-ի)։ Տարածքը կազմում է 138,81 կմ²։ Պաշտոնական կոդ՝ 12 0 65 193։
Կոմունան բաժանվում է 6 քաղաքային համայնքի։


== Արտաքին հղումներ ==
Պաշտոնական կայք


== Ծանոթագրություններ ==
Շերլոկ Հոլմսի արկածները (ժողովածու)

Շերլոք Հոլմսի արկածները (անգլ.՝ The Adventures of Sherlock Holmes), Արթուր Կոնան Դոյլի հեղինակած պատմվածքների ժողովածուն է՝ բաղկացած 12 ստեղծագործությունից։ Հրատարակվել է 1892 թվականին և համարվում է Հոլմսի մասին պատմվածքների առաջին հավաքածուն։ Ի դեպ տասներկու պատմվածքներից չորսում հանցագործությունը, որպես այդպիսին, բացակայում է։ Մի շարք պատմվածքներում հանցագործները, այս կամ այն պատճառով, մնում են անպատիժ, ինչպես նաև անընդհատ առկա է սխալ մեղադրվածի արդարացման թեման։


== Պատմվածքները ==


== Արտաքին հղումներ ==
Ամեն ինչ Շերլոք Հոլմսի մասին
Արթուր Կոնան Դոյլի ստեղծագործություների ամբողջական տեքստերը և աուդիոգրքերն անգլերենով անվճար՝ Գուտենբերգ ծրագրում
«Շելոկ Հոլմսի արկածները» պատմվածաշարի վերաբերյալ նյութը վիքիպահեստում
Զույգաղբյուրի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Զույգաղբյուր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 6 հուշարձան (8 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ալմերիայի ալկասաբա

Ալմերիայի ալկասաբա (իսպ.՝ Alcazaba de Almeria) կամ Սան Կրիստոբալ բլրի ալկասաբա (իսպ.՝ Alcazaba del Cerro de San Cristóbal), ամրոց Իսպանիայի Անդալուզիա ինքնավար համայնքի Ալմերիա պրովինցիայի Ալմերիա քաղաքում։ Հիմնադրվել է 955 թվականին Կորդովայի առաջին խալիֆ Աբդ ար-Ռահման III-ի կողմից։ Շինության տարածքը կազմում է 35 000 մ2: Տեղակայված է քաղաքի սահմանագծում։ Իսպանիայի ազգային հուշարձան է 1931 թվականից։


== Պատմություն ==
Ալմերիա նավահանգստային քաղաքը, որ տեղակայված է Իսպանիայի հարավում, պատմականորեն եղել է առևտրական տեսակետից ռազմավարական մեծ նշանակություն ունեցող օբյեկտ։ Տարբեր ժամանակաշրջաններում քաղաքի տիրապետությունը պատկանել է հռոմեացիներին, կարթագենացիներին, փյունիկեցիներին։ Սակայն ամրոցի կառուցման գործում ամենամեծ ներդրումն ունեցել են մուսուլմանները։ «Ալկաբասա դե Ալմերիա» ամրոցը հիմնադրվել է 955 թվականին. սկզբում կառուցվել են պահակային աշտարակն ու ամրոցի պատերը։ Հետագայում ամրոցը դարձել է խալիֆի նստավայր։ Ծաղկում է ապրել հատկապես 11-րդ դարում՝ անկախ Ալմերիայի տայֆայի գահակալ Ալ-Ջայրանի կառավարման ժամանակ, երբ դարձել է առևտրական կենտրոն ողջ Անդալուզիայի համար.
Ամրոցն ունի մի քանի մակարդակներ։ Ներքին մակարդակը ծառայել է որպես ռազմական ճամբար (ներկայում այնտեղ այգիներ են), միջինը տրամադրվել է խալիֆայությանը։ Մակարդակներն իրար միացված էին սանդուղքով։ Ամրոցը տեղակայված է սեյսմավտանգ տարածաշրջանում։ Նրա գոյության ընթացքում այդ տարածքում բազմիցս տեղի են ունեցել երկրաշարժեր, որոնք բացասաբար են անդրադարձել ամրոցի ենթակառուցվածքների վրա, որոնցից շատերը ներկայում ավերված են։ Մուսուլմանների կողմից կառուցված շինություններից մեր օրերում բարվոք վիճակում պահպանվել են միայն «Խալիֆի ջրհորները»։
1489 թվականին, երբ կաթոլիկները մուսուլմաններից գրավել են ալկասաբան, կառուցվել է ամրոցի վերին մակարդակը ռազմական կարիքների համար. այնտեղ տեղակայվել է հրետանին։ 1524-1562 թվականներին ամրոցի տարածքում կառուցվել է գոթական ոճի մայր տաճար, որի համար հիմք է ծառայել լիովին վերակառուցված մզկիթը։ Ճարտարապետը եղել է Դիեգո դե Սիլոեն։
Տարբեր տարիների ամրոցի տարածքում նկարահանվել են գեղարվեստական ֆիլմեր, որոնցից են՝ «Կոնան-բարբարոսը» (1982), «Երբեք մի ասա «երբեք»» (1983), «Ինդիանա Ջոնսը և խաչակրաց վերջին արշավանքը» (1989) և այլն։


== Պատկերասրահ ==

		
		
		
		


== Նշումներ ==


== Ծանոթագրություններ ==


== Արտաքին հղումներ ==
Ալմերիապեդիա․ Ալմերիայի ալկասաբա; almeriapedia.wikanda.es (իսպ.)
Ալմերիայի ալկասաբան Իսպանիայում արաբների կողմից կառուցված մեծ միջնաբերդ է; culturiplan.com (իսպ.)
Պատկերասրահ; spaincenter.org Archived 2013-08-18 at the Wayback Machine. (իսպ.)
Պատկերասրահ; flickr.com (անգլ.)
Paramount Pictures

Paramount Pictures Corporation (Փարամաունթ Փիքչըրս Քորպորեյշն), ամերիկյան ընկերություն, զբաղվում է կինո և հեռուստատեսային ֆիլմերի ստեղծումով ու վաճառքով։  ViacomCBS մուլտիմեդիա կոնցեռնի մաս է կազմում։ Motion Picture Association of America (MPAA) ընկերակցության անդամ է։
Աշխարհի ամենախոշոր կինոընկերություններից մեկն է։ Նկարահանել է ավելի քան 10 000 ֆիլմ։ Գտնվում է Հոլիվուդում (Լոս Անջելես, Կալիֆորնիա)։ Հիմնվել է Ադոլֆ Ցուկերի կողմից 1912 թվականի հունիսի 7-ին։ Աշխարհի հնագույն կինոստուդիաների շարքում զբաղեցնում է հինգերորդ տեղը, իսկ ԱՄՆ-ում երկրորդն է (հաջորդում է Universal Pictures-ին)։ 2006 թվականին ձեռք է բերել մեծ մասսայականություն վայելող ֆիլմեր արտադրող DreamWorks ընկերությունը։  Առաջին խոշոր կինոստուդիան է, որն իր ամբողջ արտադրանքը թողարկում և տարածում է թվայնացված ձևաչափով։ Տարեկան մոտավորապես 55 հազար ժամ ընդհանուր տևողությամբ հեռուստատեսային ծրագրեր՝ սերիալներ, շոուներ, ֆիլմեր է թողարկում աշխարհի ժողովուրդների 30 լեզուներով և մատակարարում 125 երկրում գործող հեռուստակայանների։


== Ծանոթագրություններ ==


== Արտաքին հղումներ ==
պաշտոնական կայք
IMDb-ում
Ջեյսոն Մուրիլիո

Ջեյսոն Ֆաբիան Մուրիլիո Սերոն (իսպ.՝ Jeison Fabián Murillo Cerón, մայիսի 27, 1992(1992-05-27), Բառանկիլյա, Կոլումբիա), կոլումբիացի ֆուտբոլիստ, պաշտպան։ Հանդես է գալիս իտալական «Ինտերում» և Կոլումբիայի ֆուտբոլի ազգային հավաքականում։


== Ակումբային կարիերա ==


=== Երիտասարդ տարիներ ===
Մուրիլոն «Դեպորտիվո Կալի» ակումբի սան է։ 2010 թվականին տեղափոխվել է «Ուդինեզե»։ Նա թիմի կազմում անցկացրել է մեկ մրցաշրջան և առաջին թիմում չի մասնակցել ոչ մի խաղի։


=== «Գրանադա» ===
2010 թվականին նա վարձավճարով տեղափոխվել է «Գրանադա»։ Առաջին տարում Մուրիլիոն հանդես է եկել «Գրանադա B»-ում։ 2011 թվականին «Գրանադան» ամբողջովին գնել է ֆուտբոլիստի տրանսֆերը։
«Գրանադան» Մուրիլիոյին վարձավճարով տրամադրեց «Կադիսին»։ Թիմի կազմում իր դեբյուտը նշել է հոկտեմբերի 30-ին՝ Սեգունդա B-ի շրջանակներում կայացած «Մելիլյայի» դեմ խաղում։ Նոյեմբերի 6-ին նա իր առաջին գոլն է խփել իսպանական ակումբի կազմում՝ «Բադախոսի» դեմ խաղում։
2012 թվականի ամռանը Մուրիլիոն կրկին վարձավճարով տեղափոխվել է «Լաս Պալմաս»։ Սեգունդայում իր դեբյուտը նշել է օգոստոսի 19-ին՝ «Ռասինգի» դեմ խաղում։ Թիմի կազմում իր առաջին գոլը խփել է 2013 թվականի փետրվարի 24-ին՝ «Վիլյառեալի» դեմ խաղում։
2013 թվականի ամռանը Մուրիլիոն վերադարձավ «Գրանադա»։ Նա օգոստոսի 18-ին՝ «Օսասունայի» դեմ խաղում իր դեբյուտը նշեց Լա Լիգայում։ 2014 թվականի փետրվարի 10-ին՝ «Ռայո Վալեկանոյի» դեմ խաղում Մուրիլիոն իր առաջին գոլն է խփել «Գրանադայի» կազմում։


=== «Ինտեր» ===
2015 թվականի փետրվարին Մուրիլիոն 5 տարվա պայմանագիր է կնքել միլանյան «Ինտերի» հետ։ Տրանսֆերը արժեցել է 8 միլիոն եվրո։ Օգոստոսի 23-ին նա իր դեբյուտն է նշել Սերիա A-ում՝ «Ատալանտայի» դեմ խաղում։ Նոյեմբերի 22-ին՝ «Ֆրոզինոնեի» դեմ խաղում նա իր առաջին գոլն է խփել միլանյան ակումբի կազմում։


== Միջազգային կարիերա ==
2009 թվականին Կոլումբիայի Մ17 հավաքականի կազմում մասնակցել է Աշխարհի պատանեկան առաջնությանը։ Նա դաշտ է դուրս եկել՝ Հոլանդիայի, Իրանի, Արգենտինայի, Թուրքիայի և Շվեյցարիայի հավաքականների դեմ խաղերում։
2011 թվականին Ջեյսոնը Կոլումբիայի Մ20 հավաքականի կազմում մասնակցել է Աշխարհի երիտասարդական առաջնությանը։ Նա հանդես է եկել՝ Ֆրանսիայի, Մալիի, Կոստա Ռիկայի դեմ։
2014 թվականի հոկտեմբերի 11-ին նա իր դեյուտն է նշել ազգային հավաքականի կազմում՝ Սալվադորի դեմ ընկերական խաղում։
Մասնակցել է Ամերիկայի գավաթի 2015 թվականի խաղարկությանը։ Խաղացել է Վենեսուելայի, Բրազիլիայի, Պերուի և Արգենտինայի դեմ։ Խաղարկության ընթացքում նա խփել է իր առաջին գոլը հավաքականի կազմում։


== Վիճակագրություն ==


=== Ակումբային վիճակագրություն ===


=== Միջազգային վիճակագրություն ===


=== Միջազգային գոլեր ===


== Ձեռքբերումներ ==


=== Միջազգային ===
Ամերիկայի գավաթի լավագույն երիտասարդ ֆուտբոլիստ - 2015


== Ծանոթագրություններ ==


== Արտաքին հղումներ ==
Պրոֆիլը soccerway.com կայքում
Պրոֆիլը bdfutbol.com կայքում
Պրոֆիլը futbolme.com կայքում
Վիճակագրությունը national-football-teams.com կայքում
Վիշի (այլ կիրառումներ)

Վիշի, կարող է վերաբերել՝

Վիշի - ֆրանսիական քաղաք և կոմունա
Վիշի - շրջան Ֆրանսիայում
Վիշի - ֆաշիստական պրոհիտլերյան վարչակարգի ընդհանուր անվանումը, որ գոյություն է ունեցել Ֆրանսիայում 1940 թվականի հուլիսից մինչև 1944 թվականի օգոստոսը, երկրորդ համաշխարհային պատերազմի (1939-1945 թվականները) ժամանակ
Միյակիի շրջան

Միյակիի շրջան (ռուս.՝ Миякинский район, բաշկիրերեն՝ Миәкә районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1930 թվականին։ Վարչական կենտրոնը՝ Կիրգիզ-Միյակի։


== Աշխարհագրություն ==
Շրջանի տարածքի մակերեսը կազմում է 2051 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 31247 մարդ։ Բնակչության խտությունը կազմում էր 15,24 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Արխիպով Պրուդ

Արխիպով Պրուդ (ռուս.՝ Архипов Пруд), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արմեն Գևորգյան (ֆինանսիստ)

Անվան այլ կիրառումների համար տե՛ս՝ Արմեն Գևորգյան (այլ կիրառումներ)Արմեն Հենրիկի Գևորգյան (հուլիսի 19, 1955(1955-07-19), Երևան, Հայկական ԽՍՀ, ԽՍՀՄ), ՀՀ պետական գործիչ։


== Կրթություն ==
1972-1977 թթ. - սովորել և ավարտել է Երևանի Կ. Մարքսի անվան պոլիտեխնիկական ինստիտուտի տեխնիկական կիբեռնետիկայի ֆակուլտետը՝ Էլեկտրոնային հաշվիչ մեքենաների ինժեներ-էլեկտրիկի որոկավորմամբ։
2004 թ. - ավարտել է Մոսկվայի Տնտեսագիտության և հակաճգնաժամային կառավարման ինստիտուտը՝ արբիտրաժային կառավարչի որակավորմամբ։


== Աշխատանքային գործունեությունը ==
1977-1980 թթ. - Երևանի Կ. Մարքսի անվան պոլիտեխնիկական ինստիտուտի զոնալ ուսանողական շինարարական ջոկատների հրամանատար։
1977-1980 թթ. - եղել է Ղազախական ԽՍՀ-ում Երևանի Կ. Մարքսի անվան պոլիտեխնիկական ինստիտուտի տեխնիկական կիբեռնետիկայի ֆակուլտետի ԼԿԵՄ կոմիտեի քարտուղար։
1980-1984 թթ. – աշխատել է Երևանի Կ. Մարքսի անվան պոլիտեխնիկական ինստիտուտի տեղեկատվական հաշվողական կենտրոնում որպես ավագ ինժեներ։
1981 թ. - ՌՍՖՍՀ Գագարին քաղաքում եղել է Հայաստանի հանրապետական ուսանողական շինարարական ջոկատի հրամանատար։
1982-1984 թթ. – աշխատել է Կիսահաղորդչային տեխնիկայի և մետաղակերամիկայի հատուկ կոնստրուկտորական բյուրոյում որպես ավագ ինժեներ։
1984-1990 թթ. – ՀԿԿ Երևանի Լենինյան շրջանային կոմիտեի կուսակցական հանձնաժողովի նախագահ, կազմակերպական բաժնի հրահանգիչ, այնուհետև՝ արդյունաբերության և տրանսպորտի բաժնի հրահանգիչ։
1990-1993 թթ. - «Տրանզիստոր» գիտաարտադրական միավորման արտաքին տնտեսական համագործակցության բաժնի պետ։
1990-1992 թթ. - Հայաստանի ռազմական արդյունաբերության ձեռնարկությունների ասոցիացիայի գործադիր տնօրեն։
1993-2013 թթ. - ՌԴ ՄՈսկվա քաղաքում զբաղվել է ձեռնարկատիրական գործունեությամբ քիմիական և էլեկտրոտեխնիկական ապրանքների արտադրության և մատակարարման ոլորտում։
2010-2011 թթ. - «Էլեկտրասարք» ԲԲԸ տնօրենների խորհրդի նախագահ։
2007-2011 թթ. – ՀՀ բնապահպանության նախարարության բնապահպանական պետական տեսչության պետի տեղակալ։
2013 թ. հուլիսի 22-ին ՀՀ վարչապետի որոշմամբ նշանակվել է Հայաստանի Հանրապետության կառավարությանն առընթեր պետական եկամուտների կոմիտեի աշխատակազմի ղեկավար։
2014 թ. մայիսի 30-ին ՀՀ վարչապետի որոշմամբ ազատվել է Հայաստանի Հանրապետության կառավարությանն առընթեր պետական եկամուտների կոմիտեի աշխատակազմի ղեկավարի պաշտոնից՝ մարմնի վերակազմակերպման և կառուցվածքային փոփոխության հետևանքով առաջացած նոր պաշտոններում նշանակում չկատարելու համար։
2014-2015 թթ. - ՀՀ ֆինանսների նախարարության աշխատակազմի ղեկավարի տեղակալ։
2015 թ. մարտի 5-ին ՀՀ վարչապետի որոշմամբ նշանակվել է Հայաստանի Հանրապետության ֆինանսների նախարարի տեղակալ։
2016 թվականի հոկտեմբերի 17-ին ՀՀ վարչապետի որոշմամբ ազատվել է Հայաստանի Հանրապետության ֆինանսների նախարարի տեղակալի պաշտոնից։


== Պարգևներ ==
Ղազախական ԽՍՀ Գերագույն խորհրդի պատվոգիր։
Անանիա Շիրակացու մեդալ (2015)Ամուսնացած է, ունի երկու զավակ։ Անկուսակցական է։


== Ծանոթագրություններ ==
Գների մասշտաբ

Գների մասշտաբ, մետաղադրամի (ոսկի կամ արծաթ) կշռաչափ, որն ընդունված է տվյալ երկրում որպես դրամական միավոր։ ՍԽՏՄ-ում գների մասշտաբի դերը կատարում է ռուբլին (100 կոպեկ), որի ոսկու պարունակությունը հավասար է 0,99 ց-ի (1975)։ Ռուբլին կոպեկին հարաբերվում է այնպես, ինչպես 100-ը 1-ի։ Ապրանքի արժեքի փոփոխությունը չի ազդում գների մասշտաբի վրա։ Այսպես, ոսկու արժեքի փոփոխման ժամանակ նրա որոշակի քանակության արժեքը միշտ պահպանում է միևնույն հարաբերակցությունը։


== Տես նաև ==
Դրամ
Անզով (այլ կիրառումներ)

Անզով, կարող է վերաբերել՝

Անզով - գյուղ Արևելյան Հայաստանում, Կարսի մարզում
Անզով - գետ Ճորոխի ավազանում, նրա վտակ Օլթիի ձախակողմյան օժանդակը
Կոմսոմոլսկի (Մորոզովի շրջան)

Անվան այլ կիրառումների համար տե՛ս՝ Կոմսոմոլսկի (այլ կիրառումներ)Կոմսոմոլսկի (ռուս.՝ Комсомольский), ավան Ռուսաստանի Դաշնության Ռոստովի մարզի Մորոզովսկի շրջանում։ Մտնում է Շիրոկո-Ատամանովսկի գյուղական համայնքի կազմի մեջ։
Վեներա և Ադոնիս (նկար, Ռուբենս)

«Վեներա և Ադոնիս», Պիտեր Պաուլ Ռուբենսի և նրա աշակերտների նկարը, գտնվում է Պետական Էրմիտաժի հավաքածուում։
Նկարը պատկերազարդել է Պուբլիուս Օվիդիուս Նասոյի «Կերպարանափոխություններ» գրքի սյուժեներից մեկը, ըստ որի Վեներան սիրահարվում է երիտասարդ որսորդ Ադոնիսին և նրան սեր է խոստովանում.

Նկարն ստեղծվել է մոտավորապես 1610—1611 թվականներին։ Նկարի վաղ պատմությունը պարզաբանված չէ։ 1768 թվականին կայսրուհի Եկատերինա II-ը ձեռք է բերել այն կոմս Ի. Կոբենցլի հավաքածուի կազմում Բրյուսելից։
Նկարի ռենտգենասկոպիական հետազոտությունը Էրմիտաժի վերականգնման արհեստանոցում բացահայտել է Վեներայի և Ադոնիսի ոտքերի ներբանների շտկումներ, ինչպես նաև նկատելի է, որ Վեներայի կիսադեմը ենթարկվել է փոփոխությունների։
Մի շարք հետազոտողներ նշել են, որ Ռուբենսը նկարի միակ հեղինակը չի եղել։ Վաագենը կարծել է, որ Ռուբենսի վրձնին են պատկանել միայն կերպարների գլուխները և կենդանիները, Ռոոզեսը (1886—1892) համարել է, որ մարմինները նկարել է Ռուբենսը, իսկ շանը՝ Յան Վիլդենսը, իսկ մեկ այլ գրքում հավելել է, որ բնապատկերի հեղինակը Լուկաս վան Յուդենն է։ Բենուան բնապատկերը վերագրել է Յան Վիլդենսին։ Վարշավսկայան ևս նշել է, որ Ռուբենսը նկարն ստեղծել է աշակերտների հետ։
1609 թվականին Ռուբենսը մեծ նկար է ստեղծել կրկին այս սյուժեով և նմանատիպ կառուցվածքով, որը պահպանվում է Դյուսելդորֆի գեղարվեստի թանգարանում։ Էրմիտաժի տարբերակը համարվում է դրա փոքրացված «առանձնասենյակային» տարբերակը։ Նկարի ևս մի տարբերակ (կտավ, յուղաներկ, 114 × 111 սմ) գտնվել է Բեռլինի Բոդե թանգարանում։ Կարծում են, որ այն վերացել է Երկրորդ համաշխարհային պատերազմի ժամանակ։
Նկարը ցուցադրվում է Նոր Էրմիտաժի շենքի 247-րդ սրահում (Ռուբենսի դահլիճ)։
Հայտնի է Էրմիտաժի նկարի երեք կրկնօրինակներ՝ Մաուրիցհեյսի կրկնօրինակը (փայտ, յուղաներկ, 59 × 81 սմ), համարվում է, որ ստեղծվել է անմիջապես Ռուբենսի արվեստանոցոմ, մեկ այլ նմանատիպ կրկնօրինակ գտնվում է Դրեզդենի պատկերասրահում, ևս մեկ պատճեն՝ Բեռլինի մասնավոր հավաքածուում։
Գոյություն ունի Ռուբենսի ևս մեկ նկար այդ նույն թեմայով (կտավ, յուղաներկ, 197,5 × 242,9 սմ), որը ստեղծվել է մոտ 1600 թվականին և կառուցվածքային առումով բավականին տարբերվել է էրմիտաժյան աշխատանքից։ Պահվում է Նյու Յորքի Մետրոպոլիտեն թանգարանում։

		
		


== Տես նաև ==
Վեներա և Ադոնիս (Տիցիանի նկար)


== Ծանոթագրություններ ==
Բինինո (գյուղ, Կիրժաչսկի շրջան)

Բինինո (ռուս.՝ Бынино), գյուղ Ռուսաստանի Վլադիմիրի մարզի Կիրժաչսկի շրջանի կազմում։
Բնակչությունը 2010 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քերոլ Ռիդ

Քերոլ Ռիդ (անգլ.՝ Carol Reed, դեկտեմբերի 30, 1906(1906-12-30)[…], Putney, Metropolitan Borough of Wandsworth, Լոնդոնի կոմսություն, Անգլիա, Մեծ Բրիտանիայի և Իռլանդիայի միացյալ թագավորություն - ապրիլի 25, 1976(1976-04-25)[…], Չելսի, Կենսինգտոն և Չելսի, Մեծ Լոնդոն, Անգլիա, Միացյալ Թագավորություն), բրիտանացի կինոռեժիսոր, «Օսկար» մրցանակի դափնեկիր։


== Կենսագրություն ==
Քերոլ Ռիդը դերասան Հերբերթ Բիրբոմ Թրիի արտամուսնական որդին է։ Սովորել է Քենթերբերիի թագավորական մասնավոր դպրոցում։
1924 թվականից Ռիդը աշխատել է թատրոնում։ 1927 թվականից եղել է գրող Էդգար Ուոլեսի, որն իր սեփական կինոստուդիան էր ստեղծել, անձնական ասիստենտ։ 1932 թվականին Ռիդը հանուն կինոմատոգրաֆիայի թողել է թատրոնը։
Երեք տարի Ռիդը աշխատել է որպես հնչյունային օպերատոր և ռեժիսորի ասիստենտ, իսկ 1935 թվականին թողարկել է իր առաջին ֆիլմը՝ «Դա եղել է Փարիզում» ռոմանտիկ կատակերգությունը։ Ընդհանուր առմամբ Ռիդը թողարկել է 33 ֆիլմ, որոնցից ամենահայտնիներն են՝ «Խաղից դուրս», «Տապալված կուռք» (1948, BAFTA մրցանակ լավագույն բրիտանական կինոյի համար), «Երրորդ մարդը» (1949 Կաննի կինոփառատոնում «Ոսկյա արմավենու ճյուղ» (գլխավոր մրցանակ), բոլոր ժամանակների լավագույն բրիտանական կինոնկար՝ ըստ Բրիտանական կինոարվեստի ինստիտուտի տվյալների, 1999) և «Օլիվեր» (1968, 5 «Օսկար» մրցանակ, այդ թվում՝ լավագույն ռեժիսորի համար, «Ոսկե գլոբուս» լավագույն կատակերգության կամ մյուզիքլի համար)։
Բրիտանական բանակի կազմում մասնակցել է Երկրորդ աշխարհամարտին։
Եղել է երկու անգամ ամուսնացած․ կինոսատղ Դայանա Ուինյարդի (1943-1947) և դերասանուհի Պենելոպա Դադլի Ուրդի (1948-ից) հետ։ Երկրորդ ամուսնությունից ունի որդի՝ Մաքսը։ Զարմիկը դերասան Օլիվեր Ռիդն է։ Խորթ դուստրը (Պենելոպա Դադլի Ուորդի հետ առաջին ամուսնությունից) Թրեյս Ռիդը, վերցրել է խորթ հոր անունը, նույնպես դերասանուհի է, նկարահանվել է ավելի քան 30 ֆիլմում։
Ալեքսանդր Կորդայից հետո երկրորդ կինոռեժիսորն է և առաջին բրիտանացի կինոռեժիսորը, որն իր մասնագիտական վաստակի համար արժանացել է ասպետի կոչման (1952)։
Մահացել է 1976 թվականին Չելսիում սրտամկանի ինֆարկտից։


== Ֆիլմագրություն ==
1935՝ Դա եղել է Փարիզում / It Happened in Paris
1935՝ Իզի Միչման / Midshipman Easy
1936՝ Դևի ելույթը / Talk of the Devil
1937՝ Ո՞վ է ձեր տիրուհու ընկերը / Who’s Your Lady Friend?
1938՝ Էժան դրախտ / Penny Paradise
1939՝ Բարձրանալ վեր / Clibming High
1939՝ Աղջիկը պետք է ապրի / A Girl Must Live
1939՝ Աստղերը նայում են ներքև / The Stars Look Down
1940՝ Աղջիկը լուրերում / Girl in the News
1941՝ Քիփս/ Kipps
1941՝ Նամակ տնից / A Letter from Home
1942՝ Երիտասարդ միստր Փիթը/ The Young Mr Pitt
1943՝ Համալրում / The New Lot
1944՝ Ճանապարհ դեպի առաջ / The Way Ahead
1945՝ Ճշմարիտ փառք  / The True Glory (տիտրերում նշված չէ)
1948՝ Տապալված կուռք / The Fallen Idol
1949՝ Երրորդ մարդը/ The Third Man
1952՝ Կղզիներից արտաքսվածը/ Outcast of the Islands
1953՝ Մարդը խաչմերուկում / The Man Between
1958՝ Բանալի/ The Key
1959՝ Մեր մարդը Հավանայում / Our Man in Havana
1963՝ վազող մարդը/ The Running Man
1965՝ Տանջանքներ և ուրախություններ/ The Agony and the Ecstasy
1968՝ Օլիվեր/ Oliver
1972՝  Իմ հետևից/ Follow Me!


== Ծանոթագրություններ ==


== Արտաքին հղումներ ==
Кэрол Рид kinopoisk կայքում
Մայորշչինա (գյուղ, Գրեբյոնկայի շրջան)

Անվան այլ կիրառումների համար տե՛ս՝ ՄայորշչինաՄայորշչինա (ուկրաիներեն՝ Майорщина), գյուղ Ուկրաինայի Պոլտավայի մարզի Գրեբյոնկայի շրջանում։
2001 թվականի տվյալներով Մայորշչինա գյուղում բնակվում էր 886 մարդ։ Բնակավայրը զբաղեցնում է 4107 կմ² տարածք։ Բնակչության խտությունը կազմում էր 215,73 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զավալիե (քաղաքատիպ ավան, Ուկրաինա)

Անվան այլ կիրառումների համար տե՛ս՝ ԶավալիեԶավալիե (ուկրաիներեն՝ Завалля), քաղաքատիպ ավան Ուկրաինայի Կիրովոգրադի մարզի Գայվորոնի շրջանում։
2001 թվականի տվյալներով Զավալիե քաղաքատիպ ավանում բնակվում էր 5 201 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Գրիգոր Ակոռեցի

Գրիգոր Ակոռեցի ծննդյան և մահվան թվականները անհետացել են, XI դարի հայ գրիչ և մանրանկարիչ։ Ծնվել է Ակոռի գյուղում։ 1021 թվականին, երբ Վասպուրականի Սենեքերիմ թագավորը գաղթել է Սեբաստիա, Գրիգորն իր հոր՝ Անանիա քահանայի հետ տեղափոխվել է այնտեղ։ Աշակերտել է տեր Փիլիպպոսին ն նրա որդիներին՝ Ստեփանոս Գրիգոր Ակոռեց ի․ Մարկոսի Ավետարանի անվանաթերթը, 1066, «Սեբաստիայի Ավետարան» (Երևանի Մեսրոպ Մաշտոցի անվան Մատենադարան, ձեռագիր № 311) սին ու Սահակին, որոնցից էլ սովորել է գրչության և նկարելու արվեստը։ 1066 թվականին ընդօրինակել ու նկարազարդել է հանրահայտ «Սեբաստիայի Ավետարան»-ը (Մեսրոպ Մաշտոցի անվան Մատենադարան, ձեռագիր № 311)։ Գրության թվականից 100 տարի հետո այն պատկանել է Ներսես Շնորհալուն, որը նվիրել է իր եղբորորդի Գրիգոր Ապիրատին, սա էլ իր կարգին 1194 թվականին՝ Լամբրոնի և Պապեռոնի տեր Բակուրան մեծ իշխանին։ Ձեռագրում պահպանվել են Մարկոս ավետարանչի անվանաթերթը և երկու անվանաթերթ կիսախորաններ։ Ավետարանը պատկանում է XI դարի այն ձեռագրերի շարքին, որոնց բարձրարվեստ մանրանկարները սկզբնաղբյուր են հանդիսացել և խոշոր դեր կատարել կիլիկյան հայկական մանրանկարչության ձևավորման գործում։


== Ծանոթագրություններ ==
Դիդմահալ

Դիդմահալ, լեռ Վրաստանի Իմերեթի մարզում, Բաղդաթի և Ադիգենի շրջանների սահմանին, Թրիալեթի լեռնաշղթաի լեռներում, Ախալցխա քաղաքից մոտ 34 կմ հյուսիս-արևմուտք։ Բարձրությունը 2590 մ է։


== Ծանոթագրություններ ==
Հաննա (երգչուհի)

Հաննա (ռուս.՝ Ха́нна, իսկական անունը՝ Աննա Վլադիմիրովնա Իվանովա (ռուս.՝ А́нна Влади́мировна Ивано́ва), հունվարի 23, 1991(1991-01-23), Չեբոքսարի, ՌԽՖՍՀ, ԽՍՀՄ), ռուս երգչուհի և ֆոտոմոդել։


== Կենսագրություն ==
Աննա Իվանովան ծնվել է 1991 թվականի հունվարի 23-ին Ռուսաստանի Չեբոքսարի քաղաքում։ Մանկության տարիներից ցանկացել է դառնալ երգչուհի։ Սովորել է երաժշտական դպրոցում՝ դաշնամուրի դասարանում։ Պրոֆեսոիանալ մակարդակով զբաղվել է նաև մարզական պարահանդեսային պարերով, մասնակցել է տարբեր մրցույթների։ Սպորտի վարպետի թեկնածու է մարզական պարահանդեսային պարերի գծով։ 2013 թվականին ավարտել է Սանկտ Պետերբուրգի պետական տնտեսագիտական համալսարանի մասնաճյուղը, որտեղ սովորել է «Տնտեսագիտություն և կառավարում զբոսաշրջային ու հյուրանոցային ձեռնարկություններում»։
Բազմիցս հաղթել է գեղեցկության մրցույթներում, որոնցից են՝ «Միսս Չուվաշիա — 2009», «Միսս Վոլգա — 2009», «Միսս Ապոլոն — 2009», Miss Viva Volga-Don — 2010, Miss Volga International — 2010, Miss Kemer International — 2010։ Մասնակցել է «Միսս Ռուսաստան 2010» մրցույթի եզրափակչին։
Որոշ ժամանակ Հաննան ապրել է Կիևում, նկարահանվել հեռուստասերիալներում, ապա տեղափոխվել Մոսկվա։ Մենակատարի երաժշտական կարիերան սկսել է 2013 թվականին «Я просто твоя» («Ես պարզապես քոնն եմ») երգով, որի հիման վրա նկարահանվել է տեսահոլովակ նույն թվականի դեկտեմբերին։ 2014 թվականի գարնանը նա Եգոր Կրիդի հետ ձայնագրել է «Скромным быть не в моде» երգը։ 2015 թվականին վարել է «Хип-хоп чарт с Ханной» հեղինակային հաղորդումը  RU.TV հեռուստաալիքով։ Նույն թվականին նա թողարկել է երկու սինգլ՝ «Мама, я влюбилась» և «Потеряла голову»։ 2016 թվականին Հաննան մասնակցել է Big Love Show-ին, որ անցկացվել է «Օլիմպիական» մարզահամալիրում (Մոսկվա), ինչպես նաև թողարկել է «Омар Хайям» երգը։ Նույն թվականին նա ներկայացվել է Муз-ТВ-ի մրցանակի «Տարվա հայտնություն» անվանակարգում։


== Անձնական կյանք ==
2015 թվականի հուլիսին ամուսնացել է Black Star Inc. լեյբլի գլխավոր տնօրեն Պավել «Պաշու» Կուրյանովի հետ։ Նրանք ծանոթացել են «Miss Kemer International — 2010» գեղեցկության մրցույթի ժամանակ, որտեղ երգչուհին գրավել է առաջին տեղը։ 2018 թվականի ապրիլի 3-ին Հաննան հայտնել է, որ երեխայի է սպասում։ Սեպտեմբերի 3-ին ծնվել է նրա դուստրը, որին կոչել են Ադրիանա։


== Երգեր ==


== Սկավառակագրություն ==


=== Ստուդիական ալբոմներ ===
«Мысли» (2018)


== Տեսահոլովակներ ==


== Հիթ-շքերթներ ==


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Պաշտոնական կայք
Արևշատի պատմության և մշակույթի անշարժ հուշարձանների ցանկ (այլ կիրառումներ)

Արևշատի պատմության և մշակույթի անշարժ հուշարձանների ցանկ, կարող է վերաբերել՝

Արևշատի պատմության և մշակույթի անշարժ հուշարձանների ցանկ - Արարատի մարզի Արևշատ գյուղի պատմության և մշակույթի հուշարձանների ցանկը
Արևշատի պատմության և մշակույթի անշարժ հուշարձանների ցանկ - Շիրակի մարզի Արևշատ գյուղի պատմության և մշակույթի հուշարձանների ցանկը
Գնիշիկի պատմության և մշակույթի անշարժ հուշարձանների ցանկ (Վայոց ձորի մարզ)

Այս հոդվածը ներկայացնում է Վայոց ձորի մարզի Գնիշիկ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 40 հուշարձան (4 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ալիկովսկի շրջան

Ալիկովսկի շրջան (ռուս.՝ Аликовский район, չուվաշերեն՝ Элĕк районĕ), մունիցիպալ շրջան Ռուսաստանի Դաշնության Չուվաշիա հանրապետությունում։
Ստեղծվել է 1927 թվականին։ Վարչական կենտրոնը՝ Ալիկովո։


== Աշխարհագրություն ==
Շրջանի տարածքի մակերեսը կազմում է 554,1 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 19020 մարդ։ Բնակչության խտությունը կազմում էր 34,33 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Umbro

Ումբրո (անգլ.՝ Umbro), սպորտային հագուստ և պարագաներ արտադրող անգլիական ընկերություն։ Սպորտային կոշիկներից բացի ընկերությունն արտադրում է նաև այլ պարագաներ՝ պայուսակներ, վերնաշապիկներ, շալվարներ, գլխարկներ և այլն։
Ալբանչես դե Մախինա

Ալբանչես դե Մախինա (իսպ.՝ Albanchez de Mágina), մունիցիպալիտետ Իսպանիայում, գտնվում է Խաեն պրովինցիայում (Անդալուսիա ինքնավար համայնքում)։ Մունիցիպալիտետը մտնում է Սիերա Մախինա շրջանի կազմի մեջ։ Տարածքը կազմում է 39,2 կմ2։ Բնակչությունը 1230 մարդ (2010 թվականի տվյալներով)։ Գտնվում է պրովինցիայի վարչական կենտրոնից 45 կմ հեռավորության վրա։
Սուլեյման Նազիֆ

Սուլեյման Նազիֆ (1870 կամ 1869, Դիարբեքիր, Օսմանյան կայսրություն - հունվարի 4, 1927(1927-01-04), Ստամբուլ, Թուրքիա), թուրք բանաստեղծ, լրագրող և պետական գործիչ։
Եղել է Բասրայի (1910), Տրապիզոնի (1911), Մոսուլի (1913) և Բաղդադի (1914) նահանգապետը։ Ստամբուլում թղթակցել է «Հալք» («Ժողովուրդ»), «Իլերի» («Առաջ») և «Հադիսաթ« («Իրադարձություններ») օրաթերերին։


== Ծանոթագրություններ ==


== Աղբյուր ==
[1]
Արբիտրաժ (այլ կիրառումներ)

Արբիտրաժ, կարող է վերաբերել՝

Արբիտրաժ- Շուկայում առանց ներդրման ակնթարթային շահույթ ստանալու հնարավորություն
Արբիտրաժային դատարան-արդարադատության ոլորտում ձեռնարկատիրական և այլ տնտեսական գործառույթներ և վերահսկում իրականացնող մարմին (ՀՀ արբիտրաժային դատարան)
Սարիբեկ Փոշոտյան

Սարիբեկ Արիսի Փոշոտյան (հունիսի 11, 1937(1937-06-11), Ապարան, Հայկական ԽՍՀ, ԽՍՀՄ - 1990, Երևան, Հայկական ԽՍՀ, ԽՍՀՄ), խորհրդային հայ ռեժիսոր, սցենարիստ։


== Կենսագրություն ==
Սարիբեկ Փոշոտյանը ծնվել է 1937 թվականին Ապարանում։ 1960 թվականին ավարտել է Երևանի պետական համալսարանի տնտեսագիտական ֆակուլտետը, իսկ 1970 թվականին՝ ՎԳԻԿ-ի ռեժիսուրայի ֆակուլտետը։ 1971 թվականից աշխատել է Երևանի փաստագրական ֆիլմերի ստուդիայում և Երևան կինոստուդիայում։ Նկարահանել է ավելի քան 30 փաստագրական և 1 կարճամետրաժ ֆիլմ։


== Ֆիլմագրություն ==


=== Ռեժիսոր ===


=== Սցենարիստ ===


== Ծանոթագրություններ ==
(1571) Սեսկո

(1571) Սեսկո (անգլ.՝ Cesco), աստերոիդ աստերոիդների հիմնական գոտում։ Հայտնաբերվել է 1950 թվականի մարտի 20-ին Միգել Իցիգսոնի կողմից Լա Պլատայում։
Միջին հեռավորությունը Արեգակից կազմում է 3,14515 ա. մ., առավելագույնը մոտենում է 2,7969 ա. մ. հեռավորության վրա և հեռանում 3,4934 ա. մ.։ Արեգակի շուրջ մեկ ամբողջական պտույտ է կատարում 2037,33 երկրային օրվա ընթացքում, իր ուղեծրով շարժվելով միջինում 0,176702 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1571) Սեսկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բադե Իշչիլ

Բադե Իշչիլ (թուրքերեն՝ Bade İşçil, օգոստոսի 8, 1983(1983-08-08), Ստամբուլ, Թուրքիա), թուրք դերասանուհի, մոդել։


== Կենսագրություն ==
Բադեն ծնվել է 1983 թվականի օգոստոսի 8-ին Ստամբուլում։ Ավարտել է «Եդիտեպե» համալսարանի նորաձևության և դիզայնի ֆակուլտետը։ 2000 թվականին նա սկսել է մոդելային գործունեությունը։ «BECEL» առևտրային ապրանքանիշի դեմքն է։
2007 թվականին «Cine5» ալիքով թողարկվել է Բադեի մասնակցությամբ առաջին սերիալը՝ «Մետրոպոլիս սրճարանում»։ 2009 թվականից մինչև 2011 թվականը Բադեն «Էզել» սերիալում խաղացել է Շեբնեմի դերը, որին հաջորդել է Բանուի դերը «Հյուսիս-հարավ» սերիալում։


== Անձնական կյանք ==
2013 թվականի մայիսի 31-ին Բադեն ամուսնացել է Մալկոչ Սուալփի հետ։ 2014 թվականի օգոստոսի 9-ին ամուսինները որդի են ունեցել՝ Ազուրը։ 2015 թվականի հուլիսին Բադեն ամուսնալուծվել է։ 2016 թվականի հունվարին զույգը միանալու որոշում է կայացրել։ Մալկոչը ասել է. 

Սակայն փետրվարին Բադեն վերսկսել է ամուսնալուծության գործընթացը՝ ասելով «հաշտեցումն անհնար է»։ 2016 թվականի հունիսին Բադեն բաժանվել է ամուսնուց։ Զույգը որոշել է ընկերներ մնալ իրենց որդու՝ Ազուրի համար։


== Ֆիլմագրություն ==


== Ծանոթագրություններ ==
Աննա Սավելևնա

Աննա Սավելևնա, հայտնի էգ վագր, Սիխոտե-Ալինի արգելոցի կենտրոնական տարածքների մեծ մասի «տիրուհի»։ Նա ապրում է Սերեբրյանկա և Զաբոլոչեննայա գետերի միջին հոսանքներում։ Նա միակ վագրն է, որը պարբերաբար հայտնվում է արգելոցի տարածքում տեղադրված ֆոտոխցիկի լուսանկարներում և տեսագրություններում։ Աննա Սավելևնան թափառում է արգելոցի ողջ տարածքում։


== Կենսագրություն ==

Աննա Սավելևնային՝ տեղադրված ֆոտոխցիկների օգնությամբ հետևելու ժամանակ, վագրը երեք անգամ դարձել է մայր՝ 2010, 2012 և 2014 թվականներին։ Նրա բոլոր ձագերը մեծացել են և անցել ինքնուրույն կյանքի։ Յուրաքանչյուր ծնունդից ծնված էգ վագրերից մեկը միշտ մնացել է արգելոցում՝ ապրելով մոր հարևանությամբ։ Աննայի ավագ էգ ձագը՝ Վիկտորիա վագրը, ապրում է Զաբոլոչեննայա գետի վերին հոսանքներում, միջնեկ ձագը բնակվում է Սերեբրյանկա գետի վերին հատվածում, իսկ փոքր ձագն զբաղեցրել է արգելոցի մերձափնյա հատվածում, ներառյալ Բլագոդատնոյե բնասահմանը։ Աննան բազմազավակ մայր է, ինչն էգ վագրերի շրջանում հաճախ հանդիպող երևույթ չէ։
Էգ վագրին Աննա անունը տվել են «Վագր» ուսանողական առաջին ջոկատի մասնակիցները, որոնք արգելոցում աշխատել են 2014 թվականին։ Աննա անունը տրվել է ի պատիվ Աննա Ալեկսախինայի, որը եղել է ԽՍՀՄ առաջին կինը, որին տրվել է «Հերոսուհի մայր» կոչումը։ Անվանումը տրվել է Վագրերի միջազգային օրվա առիթով։
2015 թվականի դեկտեմբերի 24-ին ամերիկացի բռնցքամարտիկ Ֆլոյդ Մեյվեդերը վերցրել է ռուսական էգ վագրի խնամքը։ Մոսկվա կատարած այցի շրջանակներում, Մեյվեդերն անձամբ Քսենիա Սուխինովայի ձեռքից ստացել է սերտիֆիկատ, որը վկայում է խնամակալության մասին։ Սերտիֆիկատի հետ միասին Մեյվեդերը ստացել է անձնական հասանելիություն ֆոտո և տեսագրությունների թարմացումների բազային, որոնք ստացվում են արգելոցին։ Սուխինովայի և Մեյվեդերի համար սա առաջին դեպք չէր՝ կենդանիների պաշտպանության ոլորտում։ Ավելի վաղ Մեյվեդերը դարձել է Հնդկաստանում ապրող վագրի խնամակալ (վագրի խնամակալությունը Մեյվեդերին հանձնվել է կրկին Մոսկվայում)։


=== Լուսանկարներ ===


== Ծանոթագրություններ ==


== Արտաքին հղումներ ==
Американский боксёр Флойд Мейвезер стал опекуном амурской тигрицы Анны Савельевны
INTERVIEW WITH SVETLANA SUTYRINA
Սոֆիևկա (գյուղ, Բլիզնյուկովի շրջան)

Անվան այլ կիրառումների համար տե՛ս՝ ՍոֆիևկաՍոֆիևկա (ուկրաիներեն՝ Софіївка), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1880 թվականին։
2001 թվականի տվյալներով Սոֆիևկա գյուղում բնակվում էր 81 մարդ։ Բնակավայրը զբաղեցնում է 0,18 կմ² տարածք։ Բնակչության խտությունը կազմում էր 450 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բարութչյան

Բարութչյան, հայկական ազգանուն։


== Ազգանունը կրողներ ==
Աշոտ Համբարձումի Բարութչյան (188?-1935-ից հետո), մանկավարժ, մշակութային գործիչ։
Գրիգոր Բարութչյան (19-20-րդ դարեր), թղթակից։
Տիգրան Բարութչյան (19-20-րդ դարեր), թղթակից։


== Տես նաև ==
Բարության
Բարութճյան
Բարութջյան


== Ծանոթագրություններ ==
Վալտու

Վալտու (էստ․՝ Valtu), գյուղ Էստոնիայի Ռապլամաա նահանգի Ռապլա շրջանում։
2011 թվականի տվյալներով գյուղում բնակվում էր 218 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)